Publication: Magyar Közlöny
Issue: MK-1998-33 (Year: 1998, Number: 33)
Era: 1990-2004
Section: illetve a 23/1997. (III. 19.) BM rendeletek szabályozzák.
Paragraph Index: 191

d) Az egyenruházati alapellátási normákban előzőleg nem szereplő újonnan rendszeresített ruházati, illetve felszerelési cikkek első beszerzésének költsége azon önálló szerv költségvetését terheli, amelynél az új cikkek bevezetése megtörtént. Ezen cikkeknek — az utánpótlási ruhapénz terhére történő — első beszerzésére az igényjogosultak nem kötelezhetőek. Az egyenruházati alapellátási normákban előzőleg már szereplő cikkek helyébe lépő (korszerűsített), rendszeresített termékek beszerzését csak a kivonásra kerülő cikkek viselési (kihordási) idejének leteltét követően lehet kötelező jelleggel elrendelni. Ebben az esetben az igényjogosultak csak a kivonásra kerülő cikkek viselési idejének lejárta után kötelesek, az ezen cikkek helyébe bevezetett termékeket az utánpótlási ruhapénzük terhére — első alkalommal — beszerezni. Amennyiben a rendszeresítésre került cikkek bevezetése ezen viselési időn belül történik, abban az esetben az első alkalommal történő beszerzés költsége az önálló szerv költségvetését terheli.

Source: https://magyarkozlony.hu/hivatalos-lapok/67cfb80a265b156e15c21f2a47aeebc29773494e/dokumentumok/3ae9333fff851bbe98697f8b7c6b8dc3112aab60/letoltes